**Інгер Нільсан** (поўнае імя Карын Інгер Моніка Нільсан, швед. Karin Inger Monica Nilsson) — шведская акторка і спявачка, найбольш вядомая па ролі Піпі Доўгаяпанчоха (швед. Pippi Långstrump, англ. Pippi Longstocking) у тэлевізійным серыяле 1969 года.

Біяграфія
---------

Нарадзілася 4 мая 1959 года ў Чысе, адміністрацыйны цэнтр камуны Чында, Швецыя. Па нацыянальнасці Інгер Нільсан шведка. Яе маці — Карын Нільсан, бацька — Бертіль Нільсан. Інфармацыі пра яе братоў і сястёр няма.

Маладосць і кар’ера
-------------------

Інгер Нільсан было 10 год, калі яна знялася ў ролі Піпі тэлесерыяла 1969 года «Піпі Доўгаяпанчоха» — галоўны персанаж аднайменнай аповесці шведскай пісьменніцы Астрыд Ліндгрэн. Да 1970 года Інгер знялася яшчэ ў двух поўнаметражных фільмах «Падарожжа з Піпі Доўгаяпанчоха» і «Піпі Доўгаяпанчоха ў паўднёвых морах». Вядомасць Нільсана стала міжнароднай, паколькі фільмы з яе ўдзелам трансляваліся ў многіх краінах свету. Пасля школы Нільсан працавала сакратаркай, але яе цікавіла акторская кар’ера, таму яна рухалася ў гэтым накірунку. Інгер Нільсан была рэквізітарам у тэатры Остгатэатэрн (швед. Östgötateatern), 4 гады іграла ў тэатры Крунуберга (швед. Kronobergs län). У 2000 годзе знялася ў нямецкім фільме «Грыпсхольм». У снежні 2005 года ў Стакгольме Інгер іграла ў п’есе па матывах рамана Стывена Кінга «Мізэры». З лета 2006 года яна іграла Еву ў серыяле «Інспектар і мора». Інгер Нільсан прызнаецца, што з-за ролі Піпі ёй было цяжка атрымліваць іншыя ролі. Таксама Нільсан выпусціла сінгл у 1978 годзе з дыска-песняй «Keep On Dancing» і рок-песняй «Youre The One For Me» — гэта не вельмі добра прадавалася, але застаецца класікай ў Швецыі.

Асабістае жыццё
---------------

Інгер Нільсан не мае дзяцей і верагодна афіцыйна не была замужам. Ёй удалося захаваць сваю асабістую інфармацыю ў такой таямніцы, што нічога адносна яе мінулага ці сучаснаснага статусу нідзе не публікуецца.
Інгер мае рост 5 футаў 4 цалі (162,56 см). Колер яе валасоў светла-русы, а колер вачэй сіні. Сацыяльныя медыя: Facebook, Instagram, Twitter — Інгер Нільсан не выкарыстоўвае.

Фільмаграфія
------------

* 2018 Black Circle — Чорны круг (фільм жахаў)
* 2017 Beyond Dreams as Adria — За Межамі Мараў — Адрыя
* 2015 The Here After as Principal — Тут пасля — галоўная роль
* 2007 Der Kommissar und das Meer (25 episodes) as Pathologin Ewa — Інспектар і мора — Ева
* 2007 Der Kommissar und das Meer: Den du nicht siehst (Den du inte ser) as Ewa — Інспектар і мора — Ева
* 2000 Gripsholm as Frau Andersson — Грыпсхольм — Фраў Андэрсан
* 1999 Astrid Lindgrens jul as Pippi — Астрыд Лінгрэн — Піпі
* 1989 Kajsa Kavat — Бойкая Кайса
* 1970 Pippi on the Run as Pippi Långstrump — Падарожжа з Піпі Доўгаяпанчоха — Піпі
* 1970 Pippi in the South Seas as Pippi Långstrump — Піпі ў паўднёвых морах — Піпі
* 1969 Pippi Longstocking as Pippi Långstrump (13 episodes) as Pippi Långstrump — Піпі Доўгаяпанчоха — Піпі
* 1969 Pippi Långstrump 1 as Pippi Langstrømpe — Піпі Доўгаяпанчоха — Піпі

Зноскі
------

1. ↑  Internet Movie Database — 1990.<a href='https://wikidata.org/wiki/Track:Q37312'></a>
2. ↑  Inger Nilsson // filmportal.de — 2005. Праверана 9 кастрычніка 2017.<a href='https://wikidata.org/wiki/Track:Q15706812'></a>
3. ↑  Inger Nilsson Bio

Спасылкі
--------

* «Inger Nilsson» (англ.). The New York Times
* «Inger Nilsson»   (in Swedish). Swedish Film Institute. Retrieved 25 January 2010 (англ.)
* Kingdahl, Thomas (23 December 2013). «Inger Nilsson: „Inte fått vara i fred på 45 år"». (швед.)  Expressen
* Inger Nilsson. (фр.)
* Inger Nilsson. (англ.)
* Inger Nilsson. (англ.) Listal.com
* Inger Nilsson. (англ.) The Movie DB


|  |  |
| --- | --- |
| ⚙️   Фота, відэа і аўдыё | Apple Music · Deezer · Last.fm · SoundCloud · Spotify · YouTube |
| Тэматычныя сайты | AllMovie · AllMusic · AlloCiné · Česko-Slovenská filmová databáze · Danish Film Database · Discogs · Filmportal · Internet Movie Database · КиноПоиск · Metacritic · MusicBrainz · Rotten Tomatoes |
| Генеалогія і некрапалістыка | Geni.com |
| 

| Нарматыўны кантроль |
| --- |
| BIBSYS: 15001986 · BNE: XX1457499 · GND: 130516414 · ISNI: 0000 0001 1507 0069 · LCCN: no2008021515 · NKC: js20070824005 · NTA: 09984267X · NUKAT: n2010057027 · VIAF: 19479872 |

 |